Coba jelasin Isu, ancaman dan pemuliharaan dari Rusa dalam bahasa melayu dong

Peningkatan interaksi antara rusa dengan manusia mengakibatkan beberapa masalah, termasuk kemalangan trafik, kerosakan tanaman, kerosakan harta benda dan penularan penyakit Lyme. Kadangkala, perkembangan populasi yang tak terkawal membawa kepada pemakanan tumbuhan yang berlebihan sehingga menjejaskan ekologi setempat. Dalam hal ini, pengurusan rusa kini diamalkan sebagai kaedah pengurusan hidupan liar dalam mengawal selia populasi rusa di sesuatu kawasan, termasuk untuk mengawal saiz populasi, mengurangkan kesan negatif terhadap ekosistem, dan mengekalkan integriti populasi spesies lain.

Pembesaran habitat sesetengah spesies ini ditangkis oleh ancaman-ancaman tertentu, termasuk pemburuan dan pemusnahan habitat. Satu spesies, rusa Schomburgk asal Siam, telah pupus pada 1930-an. Satu lagi spesies, rusa Père David asal China, berjaya terlepas daripada kepupusan melalui pembiakan di kandang Eropah pada sekitar 1900-an, dan setakat 2020, diiktiraf "pupus di liar" oleh IUCN, tetapi usaha penempatan semula sedang giat dijalankan di China. IUCN menyenaraikan sebilangan spesies sebagai terancam kritikal serta terancam, tetapi data tepat masih kekurangan bagi sesetengah spesies.